Κακώσεις αορτολαγόνιου άξονα κατά τις λαπαροσκοπικές επεμβάσεις
Creators: name: Μάλλιου, Πετρούλα Ιωάννη
Publisher: name: Aristotle University of Thessaloniki
Year: 2023
Subjects: Αγγειακές επιπλοκές λαπαροσκοπικής χειρουργικής
Αορτικό ιατρογενές τραύμα
Λαγόνιο ιατρογενές τραύμα
Laparoscopic surgery vascular complications
Aortic iatrogenic trauma
Iliac iatrogenic trauma

description: Εισαγωγή: Η λαπαροσκοπική χειρουργική έχει προσφέρει τα μέγιστα στον άνθρωπο από την εμφάνιση της, μειώνοντας τους χειρουργικούς χρόνους και πληθώρα επιπλοκών συνυφασμένων με τις μεγάλες χειρουργικές τομές. Οι κακώσεις μεγάλων αγγείων, αν και σπάνιες, είναι δυνητικά θανατηφόρες και απαιτούν άμεση παρέμβαση από εξειδικευμένο και έμπειρο χειρουργό. Μετά από μία σύντομη ιστορική αναδρομή και έκθεση επιδημιολογικών δεδομένων, παρουσιάζονται βασικά στοιχεία ιστολογίας και ανατομίας, ενώ στη συνέχεια αναλύονται οι επιμέρους κακώσεις. Τέλος, γίνεται αναφορά σε νέες πρακτικές και εργαλεία που χρησιμοποιούνται για την εκμηδένιση των μείζονων αυτών επιπλοκών. Σκοπός: Στην παρούσα μελέτη επιχειρούμε μέσα από ανασκόπηση της βιβλιογραφίας, να αναδείξουμε τη συχνότητα των κακώσεων στον αορτολαγόνιο άξονα κατά τη διάρκεια λαπαροσκοπικών επεμβάσεων, αναλύοντας τις κλινικές εκδηλώσεις που αυτές προκαλούν και τον τρόπο αντιμετώπισής τους. Επιπλέον διερευνώνται οι συνθήκες κάτω από τις οποίες επισυμβαίνουν τέτοιες βαρύτατες επιπλοκές και αναζητώνται πιθανοί τρόποι πρόληψης τους. Υλικό – Μέθοδος: Πραγματοποιήθηκε ανασκόπηση της βιβλιογραφίας στη βάση δεδομένων του Pubmed με τους όρους laparoscopic surgery vascular complications, aortic iatrogenic vascular trauma, iliac iatrogenic trauma, laparoscopic surgery safety. Αποτελέσματα: Οι αγγειακές κακώσεις κατά τη διάρκεια των λαπαροσκοπικών χειρουργείων, μπορεί προκύψουν σε διάφορα στάδια της επέμβασης, κυρίως όμως εμφανίζονται κατά την εισαγωγή της βελόνας Veress ή του πρώτου τροκάρ. Με την πάροδο των ετών, οι επιπλοκές αυτές ακολουθούν φθίνουσα πορεία. Συμπεράσματα: Νέες τεχνικές, εξελιγμένα λαπαροσκοπικά εργαλεία, καθώς και η απόκτηση εμπειρίας από τους χειρουργούς, καθιστούν τις επιπλοκές από τον αορτολαγόνιο άξονα κατά τη διάρκεια των λαπαροσκοπικών χειρουργείων, όλο και πιο σπάνιες, με την επιφύλαξη πάντα πως τέτοιες επιπλοκές τείνουν να μην αναφέρονται. Η επιλογή της τεχνικής για την περιτοναϊκή προσπέλαση θα πρέπει να εξατομικεύεται, με βάση παράγοντες όπως το βάρος του ασθενούς, τις προηγηθείσες χειρουργικές επεμβάσεις, τη διάγνωση και το σημαντικότερο την εμπειρία και προτίμηση του χειρουργού. Η αντιμετώπιση των κακώσεων στον αορτολαγόνιο άξονα, απαιτεί οπωσδήποτε εγρήγορση και παρουσία ειδικού αγγειοχειρουργού.
description: Introduction: Laparoscopic surgery has offered the most to man since its appearance, reducing surgical times and a multitude of complications associated with large surgical incisions. Major vessel injuries, although rare, are potentially fatal and require immediate intervention by a skilled and experienced surgeon. After a brief historical review and presentation of epidemiological data, basic histology and anatomy are presented, while the individual injuries are then analyzed. Finally, reference is made to new practices and tools used to eliminate these major complications. Purpose: In the present study, through a review of the literature, we attempt to highlight the frequency of injuries to the aortoiliac axis during laparoscopic operations, analyzing the clinical manifestations they cause and how to deal with them. In addition, the conditions under which such serious complications occur are investigated and possible ways of preventing them are sought. Material – Method: A literature review was performed in the Pubmed database with the terms laparoscopic surgery vascular complications, aortic iatrogenic vascular trauma, iliac iatrogenic trauma, laparoscopic surgery safety. Results: Vascular injuries during laparoscopic surgeries can occur at various stages of the operation, but mainly occur during the insertion of the Veress needle or the first trocar. Over the years, these complications follow a decreasing trend. Conclusions: New techniques, advanced laparoscopic tools, as well as the acquisition of experience by surgeons, make complications from the aortoiliac axis during laparoscopic surgeries, increasingly rare, with the caveat that such complications tend to go unreported. The choice of technique for peritoneal access should be individualized, based on factors such as patient weight, previous surgeries, diagnosis, and most importantly the experience and preference of the surgeon. The treatment of injuries to the aortoiliac axis definitely requires vigilance and the presence of a specialist vascular surgeon.